7. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Υ4α/3024/93 της 12/27 Σεπτ. 1994 (ΦΕΚ Β΄ 726) Ορισμός των Μονάδων των Νοσηλευτικών ιδρυμάτων, στο προσωπικό των οποίων θα χορηγούνται τα προβλεπόμενα από το άρθρ. 105 του Νόμ. 2071/92 ειδική πρόσθετη άδεια και ειδικό επίδομα. Έχοντας υπόψη: Τις διατάξεις του άρθρ. 105 του Νόμ. 2071/92, αποφασίζουμε: Σε νοσηλευτές, μαίες, βοηθούς νοσηλευτές και φυσικοθεραπευτές πλήρους απασχόλησης που εργάζονται σε χειρουργεία, ανάληψη, μονάδες εντατικής θεραπείας, μονάδες αυξημένης φροντίδας, μονάδες στεφανιαίων νόσων, τεχνητού νεφρού, περιτοναϊκής κάθαρσης, μονάδες AIDS, μονάδες προώρων, αίθουσες τοκετών, αίθουσες παραλαβής, υπηρεσίες αιμοδοσίας, μονάδες μεσογειακής αναιμίας και αιμορροφυλικών, των Νοσηλευτικών ιδρυμάτων Ν.Π.Δ.Δ. και Ν.Π.Ι.Δ. μη κερδοσκοπικού χαρακτήρα και Νοσοκομεία ΙΚΑ, θα χορηγείται ειδική πρόσθετη άδεια και ειδικό επίδομα. Από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού. 